கேள்வி: சன் தொலைக்காட்சி பற்றி விளக்கவும்.
பதில்: சன் தொலைக்காட்சி என்பது இந்தியாவின் தலைசிறந்த ஒளிபரப்பாளர்களுள் ஒன்றாகவும், தமிழ் முன்னோடி பொழுதுபோக்குத் தொலைக்காட்சியாகவும் உள்ளது. இது சென்னையைச் சேர்ந்த ஊடக நிறுவனமான சன் குழுமம் சன் டிவி நெட்வொர்க்கின் முதன்மை அலைவரிசையாகும். இந்த அலைவரிசை கலாநிதி மாறன் என்பவரால் 14 ஏப்ரல் 1992 ஆம் ஆண்டு நிறுவப்பட்டது. 09 நவம்பர் 2007 முதல் இலவச தூர்தர்ஷன் டிடிஹெச்'லிருந்து எடுக்கப்பட்டு மாதம் பணம் செலுத்திப் பார்க்கும் தொலைக்காட்சிகள் பட்டியலில் சேர்ந்தது. இதன் உயர் வரையறு தொலைக்காட்சி 11 டிசம்பர் 2011 ஆம் ஆண்டில் அறிமுகப்படுத்தியது. இந்தத் தொலைக்காட்சியின் அனைத்து நிகழ்ச்சிகளும் அதிகாரப்பூர்வ ஓடிடி தளமான சன் நெக்ட்ஸ் இல் பதிவு செய்யப்படுகின்றன.
கேள்வி: சன் தொலைக்காட்சி - நிகழ்ச்சிகள் பற்றி விளக்கவும்.
பதில்: இந்த தொலைக்காட்சியில் நாடகத் தொடர்கள், உண்மைநிலை நிகழ்ச்சி, ஆன்மீக நிகழ்ச்சிகள், சமையல் நிகழ்ச்சி நிகழ்ச்சிகள், பேச்சு நிகழ்ச்சிகள், திரைப்படங்கள், உண்மைநிலை நிகழ்ச்சி மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது. 1992 இல் இருந்து இன்று வரை 300 மேல் பட்ட தொடர்கள் ஒளிபரப்பாகியுள்ளது. 2000 ஆம் ஆண்டு காலப்பகுதியிலிருந்து சித்தி (தொலைக்காட்சி தொடர்), கிருஷ்ணதாசி, ஆனந்தம், அண்ணாமலை, திருமதி செல்வம், கோலங்கள் (தொலைக்காட்சித் தொடர்), மெட்டி ஒலி, மைடியர் பூதம், மனைவி, கஸ்தூரி, செல்வி, தென்றல் (தொலைக்காட்சித் தொடர்), தங்கம், அரசி, இதயம், மேகலா, சிவசக்தி, நாதஸ்வரம் (தொலைக்காட்சித் தொடர்), தெய்வமகள் (தொலைக்காட்சித் தொடர்), வாணி ராணி (தொலைக்காட்சித் தொடர்), பொம்மலாட்டம் (தொலைக்காட்சித் தொடர்), அழகி (தொலைக்காட்சித் தொடர்), நந்தினி (தொலைக்காட்சித் தொடர்), நாயகி (தொலைக்காட்சித் தொடர்), லட்சுமி ஸ்டோர்ஸ் போன்ற பல வெற்றி தொடர்களை ஒளிபரப்பு செய்து வருகின்றது.
கேள்வி: சன் தொலைக்காட்சி - விருதுகள் பற்றி தகவல் சொல்.
பதில்: * சன் குடும்பம் விருதுகள்: 2010ஆம் ஆண்டு முதல் சன் டிவியில் நிகழ்ச்சியில் பணி புரிந்த எல்லா கலைஞர்களையும் ஊக்குவிக்கும் விதமாக சன் குடும்பம் விருதுகள் என்ற பெயரில் விருதுகள் வழங்கப்படுகின்றது.